da en da sv da en da da et da da en da fi de de da fi id da ceb da da da da da da da da da da da da da da da da da da da da da da da da da da da da da da da da da da da da da da da da da da pl da da da da de da da da sv nl da da da da da da da da da da da da da sv da da da da da da en da da en da da en da da da da da en da it da da en da en da en da en da nb da da da de ro da da nb de nb de da da da en da da da de da en en da fr
Kørekort til bil (Kat. B). Vi hjælper dig godt på vej
Vi hjælper dig godt på vej når du skal have dit bilkørekort
Hold 1 kørekort til bil (kat. b) starter tirsdag d. 7. januar kl. 17-20 Se forløb Tilmelding
Førstegangserhververe til almindelig bil (Kategori B)
Det tager normalt ca. 8 uger fra du starter til du har dit kørekort.
Lovpakken koster 10.950 som du kan vælge at betale over 3 gange (3×3.650).
Det at tage kørekort en en stort ting for dig, og helst “once in a lifetime”. Det skal være en god oplevelse for dig. Det skal være hyggeligt og rart, i en god professionel atmosfære.
Herunder kan du læse om hele forløbet fra start til slut.
Inden du møder op til første teoriundervisning:
Skal du have taget et foto til kørekortet, herefter have en lægeerklæring fra din læge. Husk at tage dit foto med op til lægen. Lægeerklæring og foto lægger lægen i en kuvert, som bliver forseglet. Du må ikke bryde forseglingen, da din ansøgning vil blive afvist, hvis forseglingen er brudt.
Kuverten skal du medbringe når vi ses til første teoriundervisningsaften. Har din læge ikke tid inden du starter, kan du tage den med hurtigst muligt der efter.
Du skal ligeledes medbringe dit sundhedskort (sygesikringsbevis) når du møder op eller hurtigst muligt der efter, så vi kan tage en kopi af det.
Er du under 18 år:
Skal du ligeledes medbringe to samtykkeerklæringer:
Da du ikke er myndig endnu, skal din/e forælder/re give lov (samtykke) til at du må tage kørekort.
Samtykkeerklæringen til politiet kan du downloade her
Samtykkeerklæring til køreskolen kan du downloade her
Før vi kan få godkendt din ansøgning og dermed beramme teoriprøve og praktisk prøve til dig, skal vi modtage følgende fra dig:
Lægeerklæring (bemærk at der kan være 2-4 ugers ventetid hos din læge).
Førstehjælpskursusbevis (vi tilbyder førstehjælpskursus på skolen).
2 samtykkeerklæringer, hvis du er under 18 år.
Dit forløb – trin for trin i de 8 uger uddannelsen tager:
Du starter med teoriundervisning 2 aftener (en om ugen) á ca. 3 timer (7 teorilektioner i alt). Undervisningen er målrettet bilens indretning og udstyr, andre køretøjers manøvreegenskaber, trafikantadfærd, vejforhold samt grundregler for bilkørsel.
Herefter skal du prøve at køre bil for første gang. Det sker på en lukket øvelsesplads (manøvrebanen). Det tager 3 timer (4 manøvrelektioner).
Efter kørsel på den lukkede øvelsesplads, starter undervisningen i kørsel på vej i skolevognen. Først bliver du undervist i den teoretiske del, herefter undervises der i skolevognen. Eksempelvis i teori 6, undervises du først teoretisk i kørsel på motorvej, derefter skal du ud og køre på motorvej.
Efter de første 4 teoriaftner skal du meget gerne have afleveret lægeerklæring, sundhedskort (sygesikringsbevis), førstehjælpskursusbevis og 2 samtykkeerklæringer, hvis du er under 18 år. Derefter får vi godkendt din ansøgning om kørekort hos politiet, og vi berømmer en teoriprøve, som kommer til at ligge umiddelbart efter din sidste teoriundervisningsaften, således 4 uger senere.
Teoriaften 3, 4, 5, 6 og 7 omhandler “Manøvre på vej”. Efter hver teoriaften skal der inden næste teoriaften køres i skolevognen 1-2x2x45 minutter. Undervisningen afvikles ved at vi hele tiden går fra lettere til sværere manøvre (18 teorilektioner og 16 kørelektioner i manøvre på vej).
Du skal nu til din sidste teoriaften. Teori 8 (2 teorilektioner i særlige risikoforhold samt 2 teorilektioner i kørsel på KTA. Herefter er du klar til teoriprøve, som blev berammet ca. 4 uger før.
Teorirøven består af 25 billedspørgsmål. For at bestå, må du højst have op til 5 billedfejl.
Når du har bestået din teoriprøve berammer vi din praktiske prøve.
Uddannelsen afsluttes med en tur på køreteknisk anlæg (KTA).
Når din teoretiske prøve og køreteknisk anlæg (KTA) er overstået, er du næsten klar til praktisk prøve.
2-3 dage før din praktiske prøve skal du have din sidste kørelektion i lovpakken. Her repeterer vi alt det du har lært, og vi skal også gennemgå kontrol af bilen. Inden kørelektionen skal du hjemme have læst dette vedr. kontrol af bilen. Download kontrolspørgsmål her
Derefter er du klar til den praktiske prøve.
Er du under 18 når du får dit kørekort
Skal du have en ledsager med når du kører. Både du og din ledsager skal underskrive en ledsagerblanket, som skal medbringes under selve kørslen.
Du kan downloade ledsagerblanketten her
29 lektioner i teorilokalet
4 lektioner på lukket øvelsesplads (manøvrebane)
16 lektioner i manøvre på vej. Lektionerne afvikles 8×2 lektioner
4 lektioner i manøvre på Køreteknisk anlæg (KTA)
Du kan downloade lektionsplanen her
Du kan downloade undervisningsplanen her
Du kan se holdstart her
Du kan se priser her
Kørelektioner skal aflyses senest 24 timer før den aftalte kørsel/undervisning.
Lukket øvelsesplads, Køreteknisk anlæg samt førstehjælpskursus skal aflyses senest 7 dage før.
Ved for sen aflysning bliver du opkrævet det fulde beløb for de ydelser du er tilmeldt.
Ved sygdom forlanger køreskolen lægeerklæring.
Pauser i dit forløb
I kørekortbekendtgørelsen § 41 og bilag 4 er der flg. regler for pause.
Holder du pause i mere end 3 måneder og ikke er nået til afsnit 7 (Manøvre på vej) i undervisningsplanen skal du starte forfra på uddannelsen.
Holder du en pause på mellem 3 og 4 måneder og er påbegyndt afsnit 7, skal du starte ved afsnit 7.
Holder du en pause på 4 måneder eller mere inden du har bestået teoriprøven, skal du starte helt forfra.
Holder du en pause på 5 måneder eller derover skal du starte helt forfra, også selv om du har bestået teoriprøven.
Hvis du du ønsker at stoppe dit forløb
Ønsker du at stoppe dit forløb, tilbagebetaler vi den del af lovpakken du ikke har brugt. De dele af lovpakken du har benyttet dig af modregnes til vores listepris. Du mister således rabatten, som er i lovpakken.
Du får din lektionsplan udleveret, så du har mulighed for at fortsætte dit forløb på en anden køreskole, hvis du ønsker det.
Husk dog på pausereglerne.
Se forbrugerrådets info om krav til køreuddannelsen
Se forbrugerrådets info om dine rettigheder hvis du ønsker at stoppe dit kørekortforløb
En lovpakke har en gyldighedsperiode på 12 måneder
Kontakt os på info@frederiksbergckoreskole.dk eller telefon 71 96 31 00 for at høre mere om hvordan vi kan hjælpe dig med generhvervelse af kørekort. Du kan også tilmelde dig igennem vores online bookingsystem her.
Sidst opdateret – maj 2019
Derfor skal du vælge Frederiksberg C Køreskole
Follow a manual added link
Vi er meget stolte af at vores beståelsesprocent ligger i den høje ende af skalaen – både for teori- og køreprøve.
Follow a manual added link
På vores gratis intromøder er det muligt at se vores køreskole, og høre nærmere om de muligheder vi kan tilbyde.
Follow a manual added link
Gennem grundig undervisning uddanner vi dygtige og trafiksikre bilister – der anbefaler os videre til deres venner og bekendte.
Vi samler på glade og tilfredse elever
“Efter lidt over en måned har jeg nu kørekortet i hånden. Dette skyldes det turbohold, som ikke mange køreskoler tilbyder. På trods af denne korte tid, har der ingen problemer været med indlæring eller andet for den sags skyld. Der har konstant været styr på tingne, og jeg har derfor aldrig tvivlet om denne køreskole var det rigtige valg. Personligt har jeg døjet med lidt nervøsitet og andet undervejs i forløbet, men som med alt andet er der taget hensyn til dette på en fantastisk måde.”
“Super Oplevelse! Alt fungerer utroligt godt. Ved hjælp af deres it-system kan man altid finde sine aftaler på nettet, så man ikke skal lave en masse private aftaler med sin kørerlærer. Køreskole gjort nemt.”
“En køreskole der fortjener alle 5 stjerne! Super professionel teoriundervisning, som faktisk ikke var kedelig (betyder rigtig meget) – man kan nemlig hurtigt falde i med begge fødder, hvad angår negative fordomme omkring teoriundervisning i forbindelse med ens kørekort. Men ingen af de fordomme kom frem i undervisningen! Så kæmpe kredit til Jan for det!
Min kørelære Baris er yderst professionel, men på en god og venlig måde. Han får en til at slappe af og har en god balance mellem alvor og humor i bilen. Han siger altid sandheden og man kan virkelig mærke, at han var der 110% for mig gennem hele mit forløb!”
“Super god køreskole, med et fantastisk bookingsystem, som gør det nemt for en selv at gå ind og booke de tider man gerne vil have, så man fx kan undgår at køre i skoletiden. Havde Baris som kørelærer, som var super flink og hjælpsom og selve processen gik hurtig med at få prøver samt hele forløbet.”
“Hillerød c køreskole, er en fantastisk køreskole. Lidt lange teoritimer men gjorde sådan så forløbet gik hurtigere. Havde Baris som kørelære, han var super flink og tog tingene stille og roligt. Alt i alt fantastisk køreskole.”
Helt vildt god kørestole, super gode teori og køre lære. Gode lange og lærerige køreture, første hjælp ikke alt for kedelig men gjort mere spændende end man regner med. Jeg havde personligt baris som kørelære, mega flink og venlig.
Anmeldelser på Trustpilot Tilmelding
Tag dit kørekort på vores køreskole i hjertet af København på Frederiksberg.
Vi vægter tryg og grundig undervisning højt – sådan uddanner vi sikre bilister.
71 96 31 00 info@frederiksbergckoreskole.dk
Erik Menveds Vej 2
Bank: Danske Bank reg. 3409 konto nr. 12885776
Tlf: 71 96 31 00
© Copyright - Frederiksberg C Køreskole | by Best One A/S
Køreskolen er ikke åben endnu. Hold øje med vores holdstarter her.Holdstart